# Styrets forslag til forretningsorden for gjennomføring av det digitale årsmøtet Fagforbundet teoLOgene 21. januar 2025

## GJENNOMFØRING AV ÅRSMØTE

Årsmøtet til Fagforbundet TeoLOgene 2025 gjennomføres digitalt med plattformen ZOOM.

## DELTAKELSE PÅ ÅRSMØTE

Deltakere er selv ansvarlig for å ha en mobil, nettbrett eller datamaskin med kamera, høyttaler og mikrofon som fungerer, samt internettforbindelse og batterikapasitet under møtet.

Årsmøtet vil fortsette selv om enkelte deltakere "faller ut" av møtet. Deltakere kan bli med igjen ved å bruke linken til det digitale møterommet i Zoom.

Deltakere skal ikke invitere andre til årsmøtet, og linken til det digitale møterommet i Zoom skal ikke deles med andre.

Deltakere er ansvarlige for å ha sin egen mikrofon avskrudd under møtet, med mindre de har fått ordet av dirigenten. Deltakere oppfordres til å delta på årsmøtet i Zoom med sitt fulle navn.

## HVORDAN BE OM ORDET

Når en sak er presentert, vil dirigenten åpne for spørsmål og debatt.

For å be om ordet skal deltakere skrive sitt fulle navn i chatten og be om ordet.

Eks: "NN ber om ordet til sak x"

### Replikk

Dersom du har hatt et innlegg og andre har kommentert ditt innlegg, kan du be om en replikk.

For å be om replikk skal deltakere skrive sitt fulle navn i chatten.

Eks: "NN ber om replikk til sak x"

### KOMMENTARER TIL FORRETNINGSORDEN/DAGSORDEN

Deltakere som mener at årsmøtet eller dirigenten er i ferd med å gjøre formelle feil i årsmøtet kan be om "til forretningsorden". Du vil da umiddelbart få ordet.

For å be om til forretningsorden skal deltakere skrive sitt fulle navn i chatten og be om ordet til forretningsorden.

Eks: "X ber om ordet til forretningsorden"

## NÅR DU FÅR ORDET

Dirigenten fører talerliste og gir beskjed når det er din tur ved å si navnet ditt.

Deltakere som har fått ordet av dirigenten skal skru på kamera og mikrofon.

Det er vanlig å starte innlegg med å si "dirigent, årsmøte".

Når du er ferdig, skal du skru av kamera og mikrofon, og dirigenten tar over ordet.

## HVORDAN FREMME FORSLAG

Å fremme et forslag betyr å foreslå noe.

Alle forslag skal legges frem for årsmøtet både muntlig og skriftlig. Også forslag til endringer, endring i ordlyd o.l. skal leveres skriftlig.

Forslag skal under selve årsmøtets behandling av saken sendes per e-post til post@teologene.no. Merk e-posten med hvilken sak det gjelder og undertegn med fullt navn.

Eks: "Sak X. Forslag: endringsforslag til handlingsplan punkt xx etc. Forslagstiller: X"

Deretter skal du be om ordet i chatten, og når du har ordet, skal du presentere ditt forslag for årsmøtet.

## HVORDAN STEMME

Årsmøtet benytter seg av poll-funksjonen i Zoom for avstemninger.

Forslag til vedtak i saken som det skal stemmes over vil bli presentert i Zoom-poll.

Deltakere skal følge instruksjonene og stemme innen den gitte tidsrammen, vanligvis 2 minutter.

Deltakere som har "falt ut av" møtet vil kunne delta i avstemmingen når de kommer tilbake. Så lenge vi er på samme sak.

## OPPTELLING AV STEMMER

Zoom registrerer alle innkommende stemmer.

Tellekorpset vil få tilgang til resultatene og videreformidle dem til dirigenten, som leser opp resultatet for årsmøtet.

## SIGNERING AV PROTOKOLL

Protokollen fra årsmøtet gjennomgås med de som er valgt til å signere den når årsmøtet er ferdig. Selve signeringen foregår så raskt det lar seg praktisk gjennomføre.